****

**Република Србија**

АГЕНЦИЈА ЗА ЛИЦЕНЦИРАЊЕ

 СТЕЧАЈНИХ УПРАВНИКА

БЕОГРАД

На основу Решења стечајног судије Привредног суда у Сремској Митровици, Ст. бр. 355/11 од 15.09.2011. године, Законa о изменама и допунама Закона о Агенцији за лиценцирање стечајних управника (*Службени гласник Републике Србије*, бр. 89/15), а у складу са чланoвима 131, 132. и 133. Закона о стечају (*Службени гласник Републике Србије*,бр. 104/09) и Националним стандардом број 5 – Национални стандард о начину и поступку уновчења имовине стечајног дужника (*Службени гласник Републике Србије*, бр. 13/10), стечајни управник стечајног дужника

**АД „ЦЕНТРОПРОМЕТ“ у стечају**

**Ш И Д**

ул. Карађорђева бр. 76

**ОГЛАШАВА**

**Продају непокретне и покретне имовине ЈАВНИМ НАДМЕТАЊЕМ**

**Предмет продаје је следећа непокретна и покретна имовина:**

| **Р. бр. целине** | **Предмет продаје** | **Почетна цена у динарима** | **Депозит у динарима** |
| --- | --- | --- | --- |
| 1 | Продавница бр. 1 – Карађорђева бр. 91, Шид**Зграда трговине, бр. зграде 1**, спратности Пр, површине под објектом 138 м2, саграђена на к.п. бр. 4028/2, лист непокретности бр. 7138 КО Шид, својина стечајног дужника, облик својине: приватна, 1/1. | **3.434.548,00** | **3.434.548,00** |
| 2 | Продавница бр. 19 – Карађорђева бр. 21, Шид, коју чине:* **Пословни простор трговине, бр. посебног дела 1/2** (једна просторија у приземљу), корисне површине 157 м2, својина стечајног дужника, облик својине: приватна, 1/1.
* **Пословни простор трговине, бр. посебног дела 1/3** (осам просторија на првом спрату), корисне површине 190 м2, својина стечајног дужника, облик својине: приватна, 1/1.
* **Пословни простор за који није утврђена делатност, бр. посебног дела 5/1** (једна просторија у подруму), корисне површине 4 м2, својина стечајног дужника, облик својине: друштвена, 1/1.

који се налазе у стамбено-пословној згради (тржни центар), бр. зграде 1, на к.п. бр. 3257 КО Шид, ли­ст непокретности бр. 6342 КО Шид;**Помоћна зграда, бр. зграде 2,** спратности Пр, површине под објектом 34 м2, са­грађена на к.п. бр. 3257 КО Шид, ли­ст непокретности бр. 6342 КО Шид, са уписаним пословним простором за који није утврђена делатност, бр. посебног дела 1 (шест просторија у приземљу), корисне површине 28 м2, својина стечајног дужника, облик својине: приватна, 1/1.Предмет продаје је и **покретна имовина** која се налази у објекту, детаљније описана у продајној документацији. | **8.730.041,00** | **8.730.041,00** |

Право на учешће у поступку продаје имају сва правна и физичка лица која:

1. након преузимања профактуре изврше уплату ради **откупа продајне документације** у износу од по **50.000,00 динара плус ПДВ** за сваку назначену имовинску целину (са позивом на број имовинске целине). Профактура се мора преузети, или на адреси повереника, Булевар уметности бр. 1, Београд, или путем електронске поште на адреси mlnkstc@gmail.com, сваког радног дана у периоду од 09:00 до 13:00 часова, уз обавезну најаву поверенику стечајног управника. Крајњи рок за преузимање профактуре је до 13:00 часова **10.07.2024. године**. Крајњи рок за уплату и преузимање продајне документације је до **10.07.2024**. **године**.
2. уплате **депозит** (са позивом на редни број имовинске целине из огласа), на текући рачун стечајног дужника **бр. 205-167826-40** код Комерцијалнe банкe а.д., или положе неопозиву првокласну банкарску гаранцију наплативу на први позив, најкасније до **12.07.2024. године**. У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије бр. 23, најкасније **12.07.2024. године** до **15.00 часова** по београдском времену. Гаранција мора имати рок важења до **19.09.2024. године.** У обзир ће се узети само банкарске гаранције које пристигну на назначену адресу у назначено време.
3. потпишу изјаву о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 10:00 до 14:00 часова, а најкасније **до 12.07.2024. године** (уз претходну најаву поверенику стечајног управника).

Након уплате депозита а најкасније до **16.07.2024. године**, потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), оригинал овлашћења за заступање, односно за предузимање конкретних радњи у поступку продаје оверено пред јавним бележником, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** одржаће се дана **19.07.2024. године**, са почетком у **11:00 часова**, на следећој адреси: **Агенција за лиценцирање стечајних управника, Теразије 23, Београд, трећи спрат, сала 301.**

**Регистрација учесника** почиње два сата пре почетка јавног надметања, а завршава се 10 минута пре почетка јавног надметања, односно у периоду од 09:00 до 10:50 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник.

У случају да на јавном надметању победи купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од **два радна дана** од дана јавног надметања, а пре потписивања купопродајног уговора, након чега ће му гаранција бити враћена.

Закључењу уговора о купопродаји приступа се у року од **три радна дана** од дана продаје, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **осам дана** од дана закључења уговора о купопродаји. Ако проглашени купац одбије закључење уговора о купопродаји, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца исти мора уплатити износ депозита на рачун стечајног дужника у року од **два радна дана** од пријема обавештења којим се проглашава за купца, након чега ће му гаранција бити враћена. У конкретном случају, закључењу купопродајног уговора се приступа у року од **три радна дана** од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) враћа се у року од **осам дана** од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из реализације купопродаје у целости сноси купац.

Није дозвољено да се достављање оригиналне банкарске гаранције врши пошиљком (обичном или препорученом), путем факса, мејла или на други начин, осим на начин прописан у тачки 2 услова за стицање права на учешће из овог огласа.

У случају да за купца у поступку продаје стечајног дужника буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције (*Службени гласник Републике Србије*, бр. 51/09 и 95/2013), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеном огласом односно депозит ће бити задржан до доношења одлуке Комисије за заштиту конкуренције.

Овлашћено лице: повереник Милена Костић, контакт телефон: 063/256-020.